stanford-oval/wikipedia huggingface dataset:
האסלאמיזציה של איראן
השפעה איראנית על התרבות והציוויליזציה האיסלאמית

לדברי ברנרד לואיס:
"איראן אכן אוסלמה, אך היא לא נהפכה לערבית. הפרסים נותרו פרסים. ואחרי מרווח של שתיקה, איראן עלתה מחדש כאלמנט נפרד, שונה ונבדל בתוך האסלאם, ובסופו של דבר הוסיפה אלמנט חדש אפילו לאסלאם עצמו. מבחינה תרבותית, פוליטית, והכי ראוי לציון – דתית, יש חשיבות עצומה לתרומה האיראנית לתרבות האיסלאמית החדשה הזו. ניתן לראות את עבודתם של האיראנים בכל תחום העשייה התרבותית, כולל שירה ערבית, שקיבלה תרומה משמעותית ביותר ממשוררים ממוצא איראני שחיברו את שיריהם בערבית. במובן מסוים, האסלאם האיראני הוא הופעה שנייה של האסלאם עצמו, אסלאם חדש המכונה לעיתים אסלאם עג'מי. האסלאם הפרסי הזה, ולא האסלאם הערבי המקורי, הוא שהובא לאזורים חדשים ולעמים חדשים: לטורקים, תחילה במרכז אסיה ואחר כך למזרח התיכון וטורקיה, וכמובן להודו. הטורקים העות'מאנים הביאו צורה של הציוויליזציה האיראנית עד חומות וינה.
לפרסים הייתה השפעה רבה על כובשיהם. הח'ליפים אימצו נהלים מנהלתיים סאסאנים רבים כמו מטבע, משרת הווזיר או שר והדיוואן, בירוקרטיה לגביית מיסים ומתן קצבאות מדינה. אכן, הפרסים עצמם הפכו ברובם לפקידים בכירים. ידוע היטב כי הח'ליפים העבאסים עיצבו את ממשלם על בסיס זה של הסאסאנים. החליפים אימצו לבוש סאסאסני וטקסים סאסאניים. מבחינת אדריכלות, האדריכלות האסלאמית התבססה רבות על האדריכלות הפרסית. לארכיטקטורה הסאסאנית הייתה השפעה מובחנת על האדריכלות האיסלאמית.
השפה הפרסית החדשה שנכתבה באלף-בית הערבי עם שינויים מסוימים נוצרה במאה התשיעית במזרח איראן והגיעה לפריחה בבוכרה, בירת השושלת הסאמאנית הפרסית.
השפה הפרסית, בגלל התמיכה החזקה שקיבלה מצד שליטים עבאסיים שאימצו את השפה, הפכה לאחת מהשפות האסלאמיות האוניברסליות, לצד ערבית.
ראו גם

אסלאמיזציה
היסטוריה של איראן
ברמכים
אנטי-איראניות
הערות שוליים

↑  Caheb C., Cambridge History of Iran, Tribes, Cities and Social Organization, vol. 4, p305–328
↑  Cambridge History of Iran, by Richard Nelson Frye, Abdolhosein Zarrinkoub, et al. Section on The Arab Conquest of Iran and . Vol 4, 1975. London. p.46
↑  Kitab al-Aghani (الاغانی), vol 4, p.423
↑  The Remaining Signs of Past Centuries (الآثار الباقية عن القرون الخالية), pgs.35–36 and 48.
↑  The History of Iran By Elton L. Daniel, pg. 74
↑  Tobin 113–115
↑  Fred Astren pg.33–35
↑  "History of Iran: Islamic Conquest". www.iranchamber.com.
↑  E.J. Brill's first encyclopaedia of Islam 1913–1936 By M. Th. Houtsma Page 100
↑  The preaching of Islam: a history of the propagation of the Muslim faith By Sir Thomas Walker Arnold, pg.170–180
↑  The preaching of Islam: a history of the propagation of the Muslim faith By Sir Thomas Walker Arnold, pg.125–258
↑  Richard Frye, The Heritage of Persia, p. 243.
↑  Rayhanat al- adab, (3rd ed.), vol. 1, p. 181.
↑  Encyclopædia Britannica, "Seljuq", Online Edition, (LINK)
↑  Jamshidian Tehrani, Jafar (2014). Shu'ubiyya: Independence movements in Iran. ISBN 978-1500737306., p.47
↑  Enderwitz, S. "Shu'ubiyya". Encyclopedia of Islam. Vol. IX (1997), pp. 513–14.
↑  "History of Iran: Samanid Dynasty". www.iranchamber.com.
↑  Hamilton Gibb. Studies on the civilization of Islam. Princeton University Press. 1982. ISBN 0-691-05354-5 p. 66
הנריק לוואי

| --- | --- |

 לידה:  16 באפריל 1826 יאנושהלמה, הונגריה 
 פטירה:  16 בדצמבר 1901 (בגיל 75) בודפשט, האימפריה האוסטרו-הונגרית 
 מדינה:  הונגריה 
 
הנריק לוואי, הברון קישטלקי (בהונגרית: Lévay Henrik; יאנושהלמה, 16 באפריל 1826 – בודפשט, 16 בדצמבר 1901) היה מומחה לביטוח יהודי-הונגרי, מייסד מוסד הביטוח בממלכת הונגריה, כלכלן.
קורות חיים

הנריק לוואי נולד במשפחה יהודית ואחרי סיום לימודיו בעיר הולדתו, עבר לבודפשט לבית הספר למסחר ביבנקו דיולה (דיולה אמנואל ביבנקו (1797 - 1841) היה מורה, מומחה לחשבונאות, ממארגני ההכשרה המקצועית המסחרית בהונגריה). תחילה לוואי קיבל עבודה בסגד, ב"בית המסחר היוקרתי של סגד". הוא השתתף מהפכת 1848 בהונגריה שמכונה על ידי ההונגרים כמלחמת העצמאות של 1848–1949 וקודם לדרגת סגן. בהמשך עבד במשרד הראשי בפשט של חברת הביטוח האיטלקית ריוניונה אדריאטיקה (Riunione Adriatica). בשנת 1857 השתתף בהקמת "חברת הביטוח הכללית ההונגרית הראשונה" (בקיצור EMABIT) שהייתה אכן חברת הביטוח ההונגרית הראשונה. בשנת 1883 הפך למנכ"ל שלה. בשנת 1861 הקים גם את "המכון ההונגרי הראשון לביטוח משנה" (Első Magyar Viszontbiztosító) ואת "מכון ביטוח המשנה ההונגרי פנוניה" (Pannonia Magyar Viszontbiztosító Intézet), ובשנת 1882 את "מכון ביטוח החיים והקצבה של ווינה". בשנת 1868 הוא קיבל תואר אצולה הונגרית. בשנת 1886 הפך לחבר בבית העליון של האספה הלאומית ההונגרית, בשנת 1897 קיבל תואר ברון על ידי המלך ההונגרי, פרנץ יוזף הראשון, קיסר אוסטריה. הוא נחשב למומחה הביטוח החשוב ביותר בהונגריה.
עבודותיו העיקריות

כמה מילים על התרופת לצרות הכלכליות שלנו (בודפשט, 1895)
חוות דעת על שיטת הקמת מוסד אשראי חקלאי (בודפשט 1895).
לקריאה נוספת

לקסיקון יהודי-הונגרי. 1929. עורך ראשי פטר אויווארי. הנריק ליוואי
לקסיקון ביוגרפי הונגרי. עורכת ראשית. אגנש קניירש
ד"ר גזה מוז'אי: לפני 150 שנה ייסדו את חברת הביטוח ההונגרית הראשונה
מור גלירי: בודפשט: דוברובסקי ופרנקה. 1887 227–230.
בלה קמפלן: בודפשט: (ללא מו"ל). 1931 148–151.
הערות שוליים

↑  "Halotti bejegyzése a Budapest VII. kerületi polgári halotti akv. 1947/1901. folyószáma alatt".
↑  K 19 - Király Személye Körüli Minisztérium Levéltára - Királyi könyvek - 68. kötet - 48 - 50. oldal. Ferenc József, Ischl, 1868.augusztus 25. Nemesség, címer és előnév adományozása Lévay de Kistelek Henrik, az Első Magyar Általános Biztosító Társaság igazgatója (neje: Sárkány Róza) számára.
↑  Ferenc József, Bécs, 1897.április 22. bárói cím és címer adományozása. K 19 - Király Személye Körüli Minisztérium Levéltára - Királyi könyvek - 70. kötet - 231 - 237. oldal
| --- | --- |
בקרת זהויות :  GND: 1019346779  ISNI: 0000 0003 6461 6261  VIAF: 229065182   WorldCat (עם VIAF): 229065182
מתן - משקיעים בקהילה

| --- | --- |

 התאגדות:  עמותה
 מדינה:  ישראל ישראל
 מייסדים:  שרי אריסון, הקרן ע"ש תד אריסון
 מנכ"ל:  אהובה ינאי
 תקופת הפעילות:  1999–הווה (כ־25 שנים)
 האתר הרשמי
 
מתן – משקיעים בקהילה הוא עמותה שהוקמה בשנת 1999 על ידי שרי אריסון והקרן המשפחתית ע"ש תד אריסון.
היסטוריה

הארגון הוקם בשנת 1999 בשם "מתן - הדרך שלך לתת" ובשנת 2010 שונה שמו  ל"מתן - משקיעים בקהילה". מתן הוא הנציג הישראלי של ארגון United Way Worldwide אשר הוקם בארצות הברית לפני 125 שנה ופעיל ברחבי העולם כולו.  החל משנת 2001 מנכ"לית הארגון היא אהובה ינאי.
"מתן" משקיע משאבים בעסקים ובקרנות פילנתרופיות ומעודד שיתוף עובדים בפיתוח פרויקטים חברתיים שונים. השקעתה של העמותה באה לידי ביטוי במגוון דרכים: תרומות ומענקים, תמיכה בפרויקטים חדשים, התנדבות עובדים ומנהלים, מסלולים מקצועיים ועוד. משאבים אלו מושקעים מדי שנה בכ-300 תוכניות בקהילה המופעלות על ידי מאות עמותות וארגונים חברתיים בישראל.
תחומי הפעילות המרכזיים של הארגון:
פעילות עם חברות עסקיות - חיבור בין עסקים וקהילה כחלק מתחום אחריות תאגידית של חברה עסקית באמצעות בניית תוכנית כוללת גיבוש הנושאים החברתיים שבהם תשקיע החברה.
התנדבות עובדים - קידום ופיתוח תוכניות להתנדבות עובדים במקומות עבודה. קיימים מגוון מודלים ליישום תוכניות התנדבות עובדים, החל מתוכניות מקיפות במסגרתן כל עובדי החברה העסקית יוצאים יחדיו לפעילות התנדבותית, דרך פעילויות הפזורות לאורך השנה. בשנת 2014 השולחן העגול במשרד ראש הממשלה, קיבל החלטה לקדם את נושא ההתנדבות בישראל על ידי הקמת מיזם ההתנדבות הלאומי. ארגון מתן, מונה לעמוד בראש הפורום המקדם את נושא ההתנדבות במקומות עבודה.
קמפיין גיוס כספים במקומות עבודה - כדי לגייס משאבים חדשים לטובת נושאים חברתיים, נערכים במקומות עבודה, קמפיינים פנימיים בהם העובדים מוזמנים לתרום לנושא חברתי הקרוב לליבם, והחברה בה הם עובדים מוסיפה תרומה על תרומתם.
קרנות עסקים לטובת הקהילה - סיוע לחברות בניהול קרנות הפילנתרופיה שלהן.
כישורי ניהול בארגונים חברתיים - פעילות לפיתוח המנהיגות וכישורי הניהול בקרב ארגונים חברתיים באמצעות מסלולי הכשרה. מסלולים אלו מחברים בין ידע וניסיון עסקי לניהול במגזר החברתי, תוך יצירת שותפות בין מגזרית.
רגרסיה לוגיסטית

דוגמה לרגרסיה לוגיסטית, שמטרתה להבין כיצד מספר השעות שתלמיד משקיע בלמידה תורמת לסיכוייו לעבור את המבחן. במקרה זה נדגמו 20 תלמידים (הנקודות השחורות), והתוצאה היא העקומה הכחולה (שמייצגת את הסיכוי כפונקציה של השעות)
רגרסיה לוגיסטית היא מודל סטטיסטי המתאר קשר בין משתנה שמי (כלומר, כזה שאינו נמדד באופן כמותי) בעל שתי רמות, המכונה "המשתנה המוסבר", ובין משתנים אחרים המכונים "משתנים מסבירים". המשתנים המסבירים יכולים להיות שמיים, מסוג סדר או רציפים.
שימוש נפוץ במודל הוא כאשר המשתנים המסבירים הם בעלי ערך רציף כלשהו (למשל - טמפרטורה). במקרים אלו הגרף שנוצר מתאר את ההסתברות להתרחשות של מאורע כלשהו, כתלות במשתנים הרציפים. המודל לבדו אינו מספיק כדי לקבוע קשר סיבתי בין המשתנים המסבירים והמשתנה המוסבר.
מודל הרגרסיה הלוגיסטית הוא מקרה פרטי של המודל הליניארי המוכלל (GLM).
היסטוריה

מקורותיה של ההתפלגות הלוגיסטית, המהווה את הבסיס למודל הרגרסיה הלוגיסטית הם במאה ה-19. מקורה במשוואה דיפרנציאלית שתיארה מודל לגידול באוכלוסייה, וגם מודלים של ריאקציות כימיות. הסטטיסטיקאי הבלגי אדולף קטלה הבחין כי הפתרון שנמצא למשוואה הנ"ל מוביל לערכים בלתי אפשריים והציע משוואה מתוקנת שכללה פונקציית התפלגות. פונקציית ההתפלגות שהתגלתה בפתרון המשוואה המתוקנת נקראה בשם ההתפלגות הלוגיסטית.
הרעיון הבסיסי של מודל הרגרסיה הלוגיסטית הוא כי בהינתן משתנה איכותי (הנמדד בסולם מדידה שמי) המקבל שני ערכים, הערך של משתנה זה נקבע על ידי משתנה נסתר שהתפלגותו היא התפלגות לוגיסטית. מקורו של רעיון זה הוא בניסיונות של קרל פירסון לפתח מקדם מתאם למשתנים איכותיים, כאשר הנחתו הייתה כי ערכם של המשתנים האיכותיים נקבע על ידי משתנה נסתר בעל התפלגות נורמלית. סיר דויד קוקס אימץ את הרעיון הזה ופיתח על פיו את מודל הרגרסיה הלוגיסטית שהציג ב-1958.
מוטיבציה

יהי  Y משתנה איכותי המקבל ללא הגבלת הכלליות שני ערכים: 1 ו-0, ויהי  X משתנה מסביר כלשהו.
כדי לבנות מודל לקשר אפשרי בין  Y ובין  X נניח מספר הנחות:
קיים משתנה רציף  Y^{*}, כך שערכו של  Y שווה ל-0 אם ערכו של  Y^{*} קטן מסף כלשהו, וערכו של  Y שווה ל-1 אם ערכו של  Y^{*} גדול מסף זה. יש לשים לב כי  Y^{*} אינו חלק מהנתונים אלא חלק מהמודל. ללא הגבלת הכלליות נניח כי ערך הסף שווה ל-0, כלומר  Y=1 אם ורק אם  Y^{*}>0.
קיים קשר ליניארי בין  Y^{*} ובין  X המבוטא על ידי המודל  Y^{*}=\beta _{0}+\beta _{1}\cdot X+\epsilon
התפלגותו של  \epsilon  היא התפלגות לוגיסטית:  F(t)={\frac {e^{t}}{1+e^{t}}} לכל  t ממשי.
כן נניח למען הפשטות כי  X הוא משתנה בדיד.
נסמן p=P(Y=1|X=x) ולכן  P(Y=0|X=x)=1-p.
על פי ההנחה הראשונה אודות הקשר בין  Y ובין  Y^{*} נקבל כי
 p=P(Y=1|X=x)=P(Y^{*}>0|X=x)
על פי ההנחה השנייה אודות הקשר בין  X ובין  Y^{*} נקבל כי
 p=P(Y^{*}>0|X=x)=P(\beta _{0}+\beta _{1}\cdot x+\epsilon >0)=P(\epsilon <\beta _{0}+\beta _{1}\cdot x)
על פי ההנחה השלישית אודות ההתפלגות של  \epsilon  נקבל כי
 p=P(\epsilon <\beta _{0}+\beta _{1}\cdot x)={\frac {e^{\beta _{0}+\beta _{1}\cdot x}}{1+e^{\beta _{0}+\beta _{1}\cdot x}}}
ולכן
 \log({\frac {p}{1-p}})=\beta _{0}+\beta _{1}\cdot x
תאוריה > הגדרה פורמלית

יהי Y משתנה מקרי בינארי המקבל ללא הגבלת הכלליות את הערכים 0 ו-1, ויהי  X משתנה מקרי רב ממדי  X=(X_{1},...,X_{I}). נסמן:  \pi (x)=P(Y=1|X_{1}=x_{1},...,X_{I}=x_{I}) ו-  \mathbf {x} =(x_{1},...,x_{I}).
מודל הרגרסיה הלוגיסטית הוא
 \log {\frac {\pi (\mathbf {x} )}{1-\pi (\mathbf {x} )}}=\beta _{0}+\beta _{1}\cdot \ x_{1}+...+\beta _{I}\cdot \ x_{I}
הטרנספורמציה  \log({\frac {m}{1-m}}) מכונה טרנספורמציית לוגיט.
תאוריה > אמידה

בהינתן מדגם בגודל  N, יהיו  y_{j} ו- \mathbf {x_{j}} =(x_{1j},...,x_{Ij}) הערכים הנצפים של התצפית ה- j.
נסמן את הפרמטרים של המודל ב- \mathbf {\beta } =(\beta _{0},\beta _{1},...,\beta _{I}). מאחר שההתפלגות של  y_{j} היא התפלגות ברנולי עם הסתברות להצלחה  \pi (\mathbf {x_{j}} ), נקבל כי הנראות (likelihood) של התצפית ה- j היא  L_{j}(\beta |y_{j},\mathbf {x_{j}} )=\pi (\mathbf {x_{j}} )^{y_{j}}\cdot (1-\pi (\mathbf {x_{j}} ))^{1-y_{j}},
ולכן  \log(L_{j}(\beta |y_{j},\mathbf {x_{j}} ))={y_{j}}\cdot \log(\pi (\mathbf {x_{j}} ))+({1-y_{j}})\log(\cdot (1-\pi (\mathbf {x_{j}} ))).
מכאן נקבל כי לוג פונקציית הנראות הוא  log(L(\mathbf {\beta } |y,\mathbf {x} ))=\sum _{j}{y_{j}}\cdot \log(\pi (\mathbf {x_{j}} ))+\sum _{j}({1-y_{j}})\log(\cdot (1-\pi (\mathbf {x_{j}} ))),
ולכן אומד הנראות המקסימלית ל- \mathbf {\beta }  הוא  {\hat {\mathbf {\beta } }}=\arg \max \log L(\mathbf {\beta } |\mathbf {y} ,\mathbf {x} ).
בדרך כלל לא ניתן למצוא את המקסימום של לוג פונקציית הנראות באופן אנליטי ויש להשתמש בשיטות נומריות כדי לחשב את ערכו של  {\hat {\mathbf {\beta } }}.
תאוריה > פרשנות

למען הנוחות, נתייחס למודל עם משתנה מסביר אחד:
logit(\pi (x))=\log({\frac {\pi (x)}{1-\pi (x)}})=\beta _{0}+\beta _{1}\cdot x.
אם  \beta _{1}>0 אז גידול בערכו של  x יביא לגידול בערכו של  \pi (x). באופן דומה, אם  \beta _{1}<0 אז גידול בערכו של  x יביא להקטנת ערכו של  \pi (x).
e^{\beta _{1}} הוא יחס הסיכויים (odds ratio) של  Y בהינתן  X.
יישומים

לרגרסיה לוגיסטית יש מספר יישומים אפשריים.
זיהוי קשר בין משתנים: יחס הסיכויים הוא למעשה מקדם קשר בין משתנים. בעזרת רגרסיה לוגיסטית אפשר לזהות משתנים מסבירים שלהם יש קשר חזק עם המשתנה המוסבר. לדוגמה, חוקר המעוניין לזהות גורמי סיכון למחלה מסוימת, יכול לאסוף נתונים אודות גורמי סיכון פוטנציאליים למחלה כגון משקל, לחץ דם גיל, חשיפה למפגע סביבתי וכדומה ונתונים אלה יהיו המשתנים המסבירים. משתנה התגובה יציין לכל אדם במדגם האם הוא חולה במחלה או בריא. משתנים מסבירים עבורם יחס הסיכויים  e^{\beta } הוא גבוה וגדול מ-1 באופן משמעותי הם גורמי סיכון פוטנציאליים למחלה. משתנים מסבירים עבור יחס הסיכויים נמוך וקטן מ-1 באופן משמעותי הם גורמים המפחיתים את הסיכון לחלות במחלה.
סיווג וחיזוי: לאחר שאומדים את הפרמטרים  \mathbf {\beta }  של מודל הרגרסיה, ניתן לחשב בעזרתו את ההסתברות כי עבור פרט מסוים עבורו נתונים רק ערכי המשתנים המסבירים, ערך המשתנה המוסבר יהיה שווה ל-1. בהתאם לנסיבות ניתן לסווג את הערך של המשתנה המוסבר ל-1 או 0, או לחזות כי הוא יהיה שווה ל-1 או 0 על פי ההסתברות הזו. לדוגמה, חברה יכולה להשתמש בנתונים אודות הלקוחות כדי לחזות האם הלקוח ינטוש את החברה, על ידי כך שתאסוף נתונים אודות מדגם של לקוחות בנקודת זמן מסוימת, והמשתנה המוסבר יהיה האם הלקוח עזב את החברה במהלך השנה שלאחר מכן. בעזרת הפרמטרים שנאמדו החברה תוכל לחשב לכל לקוח את ההסתברות שינטוש את החברה בשנה הקרובה. החברה יכולה להחליט למשל כי אם עבור לקוח מסוים ההסתברות שלו לנטוש את החברה גדולה מ-70%, למשל, אזי יש לנקוט בפעולות לשימור הלקוח, כגון הצעת תנאים יותר טובים.
דוגמה

לצורך פיתוח שיטה לזיהוי של גידולים בשד כשפירים או סרטניים נדגמו 569 גידולים שסווגו כשפירים או סרטניים, ונאספו נתונים על התאים שבכל גידול.
לצורך הדוגמה נשתמש בארבעה נתונים מתוך כל הנתונים שנאספו. כל הנתונים הם ממוצעים של מדידות ממדגם של תאים מתוך כל גידול:
רדיוס התא - radius
מרקם התא - texture
היקף התא - perimeter
שטח הפנים של התא - area
הנתונים נותחו בעזרת הפונקציה glm של שפת התכנות R.
אמדני הפרמטרים  \mathbf {\beta }  נתונים בטבלה הבאה:
| 0 | 1 | 2 | 3 | 4 |
| --- | --- | --- | --- | --- |
| P-value | z value | Std. Error | Estimate |  |
| <0.0001 | -8.346 | 4.132106 | -34.4869 | (Intercept) |
| <0.0001 | 5.748 | 0.041969 | 0.241225 | texture |
| <0.0001 | -4.603 | 0.004719 | -0.02173 | area |
| <0.0001 | 6.404 | 0.072482 | 0.464194 | perimeter |
ניתן לראות כי כל האמדנים של ערכי  \mathbf {\beta }  הם מובהקים סטטיסטית (כל ערכי ה-p קטנים מ-0.001), כלומר שונים באופן מובהק מאפס. אמדני הפרמטרים (הנמצאים בעמודת Estimate) המתאימים למרקם (texture) ולהיקף (perimeter) חיוביים, ומכאן שככל שערכיהם גבוהים יותר כך ההסתברות כי התא הנבדק סרטני גדולה יותר. לעומת זאת המקדם המתאים לשטח הפנים של התא שלילי, ומכאן שככל ששטח הפנים גדול יותר ההסתברות כי הגידול סרטני נמוכה יותר.
פרשנות האמדנים ליחסי הסיכויים (OR) ורווחי הסמך שלהם נתונים בטבלה הבאה:
| 0 | 1 | 2 | 3 |
| --- | --- | --- | --- |
| high | low | OR |  |
| 0.000 | 0.000 | 0.000 | (Intercept) |
| 1.378 | 1.168 | 1.273 | texture |
| 0.988 | 0.969 | 0.979 | area |
| 1.817 | 1.365 | 1.591 | perimeter |
(הערה: רווחי הסמך חושבו בעזרת שיטת הדלתה שאינה זמינה בפונקציית glm של R).
יחס הסיכויים הגבוה ביותר התקבל עבור משתנה ההיקף (OR=1.591), ומכאן שמבין שלושת הפרמטרים שנבדקו הקשר בינו ובין היות הגידול סרטני או שפיר הוא החזק ביותר. יש גם קשר חזק יחסית (OR=1.279) בין משתנה המרקם ובין סוג הגידול. יחס הסיכויים שבין שטח הפנים וסוג הגידול קרוב למדי לערך 1, ולא ברור אם יש לו משמעות רפואית.
ראו גם

רגרסיה אורדינלית
Multinomial logistic regression
עץ החלטה
הערות שוליים

↑  Cox, David R, The regression analysis of binary sequences (with discussion), Journal of the Royal Statistical Society, Seires B, 2 20, 1958, עמ' 215–242
↑  Breast Cancer Wisconsin (Diagnostic) Data Set, UCI Machune Learnng Depository
| --- | --- |
בקרת זהויות :  NLI: 987007536257205171  BnF: cb13737339z (data)  GND: 4230396-5  LCCN: sh85078131
עוגת תות

| --- | --- |

 
 מאכלים
 סוג:  עוגה, טורט, טארט 
 מרכיבים עיקריים:  שמנת, תות שדה, עוגת ספוג 
 
עוגת תות היא עוגה המשתמשת בתות שדה כמרכיב עיקרי. ניתן להשתמש בתותים בבלילת העוגה, על גבי העוגה ובציפוי. עוגות תותים מוגשות בדרך כלל קרות.
סקירה כללית

ניתן להכין עוגות תותים עם תותים בבלילה, עם תותים מעליהן, עם תותים או מילוי תותים בין שכבות של עוגת שכבות, ובכל שילוב שלהן.
חלק מעוגות התות מוכנות עם תותים המשולבים בציפוי. ניתן להשתמש בתותים טריים או קפואים.
ניתן גם להשתמש בג'לטין בטעם תות כמרכיב בעוגה, אשר יכול לתת לעוגה צבע ורוד, כאשר הוא מעורבב עם הבלילה.
ניתן להכין עוגת תותים כמנה ללא גלוטן.
חלק מהגרסאות מוגשות מקוררות, וחלקן קפואות כשלאחר מכן, הן מוגשות במצב קפוא חלקית.
גבינת ריקוטה משמשת לעיתים כמרכיב בבלילת העוגה או כתוספת.
עוגת תותים מוכנה לפעמים באמצעות תערובת עוגה מוכנה כבסיס, כמו תערובת עוגה לבנה, שעליה מוסיפים מרכיבים נוספים לבלילה או על גבי העוגה. לפעמים הוא מוכן ומוגש כמנה ביום האהבה.
גלריה

עוגת תותים שהוכנה בצורת נחש
מבט מקרוב של עוגת תותים ליום האהבה
פרוסת עוגת תותים
עוגת חתונה תות
פרוסת עוגות תותים במזנון
עוגת שכבות תותים, עם תותים בציפוי בין השכבות וקישוט תותים
לקריאה נוספת

Gill, J.T. (1881). The Complete Bread, Cake, and Cracker Baker: In Two Parts. J. Thompson Gill, manager Confectioner and Baker Publishing Company. p. 205.
Brigman, H. (2013). The Fresh Table: Cooking in Louisiana All Year Round. LSU Press. pp. 55–57. ISBN 978-0-8071-5046-7. נבדק ב-2 בדצמבר 2015. {{cite book}}:  (עזרה)
הערות שוליים

↑  נעמה רן, אף פעם לא טעות: מתכונים עם תות, באתר ynet, 3 במרץ 2022
↑  ynet אוכל, החיים שלנו תותים: 10 מתכונים עם תות שדה, באתר ynet, 5 בינואר 2022
↑  נעמה רן, טארט פודינג תותים, באתר ynet, 7 באפריל 2022
↑  מימי נאמן, ללקק את השפתיים: מתכון לעוגת גבינה עם תותים וג'לי, באתר ישראל היום, 30 במאי 2022
↑  רותם מימון, כל הדרכים הטעימות להכין עוגת תותים, באתר הארץ, 3 במרץ 2021
↑  מורן גיל, ולנטיין מתוק: עוגת תותים פריכה קלה להכנה, באתר ynet, 14 בפברואר 2022
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
בלייד ראנר

ערך זה עוסק בסרט מ-1982. אם התכוונתם לספר שעל בסיסו נעשה הסרט, ראו .
| --- | --- |

כרזת הסרט
 מבוסס על:  האם אנדרואידים חולמים על כבשים חשמליות? 
 בימוי:  רידלי סקוט 
 הופק בידי:  מיכאל דיליי
 תסריט:  פיליפ ק. דיק המפטון פנצ'ר דייוויד פיפלס
 עריכה:  לס הילי מרשה נקשימה
 שחקנים ראשיים:  האריסון פורד שון יאנג רוטגר האוור דריל האנה אדוארד ג'יימס אולמוס מ. אמט וולש ג'ואנה קסידי בריון ג'יימס ג'ו טרקל
 מוזיקה:  ואנגליס 
 צילום:  ג'ורדן קרוננוות' 
 מדינה:  ארצות הברית, הונג קונג 
 חברת הפקה:  The Ladd Company, טנדם הפקות, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  25 ביוני 1982, ארצות הברית
 משך הקרנה:  112 דק' 
 שפת הסרט:  אנגלית 
 סוגה:  tech noir, סרט מדע בדיוני, סרט דרמה, סרט פעולה, מדע בדיוני, פילם נואר, נאו-נואר, סרט דיסטופי, סייברפאנק, סרט מתח, סרט מבוסס יצירה ספרותית 
 תקציב:  $28,000,000
 הכנסות:  $33,770,893
 הכנסות באתר מוג'ו:   bladerunner
 פרסים:  מועמד לשני פרסי אוסקר
 סרט הבא:  בלייד ראנר 2049 
 אתר רשמי
 דף הסרט ב־IMDb
 
בלייד ראנר (באנגלית: "Blade Runner", מילולית: "נועץ הלהב") הוא סרט מדע בדיוני אמריקאי משנת 1982 בבימויו של רידלי סקוט. עלילת הסרט מתחשת בעתיד דיסטופי בו אנדרואידים משוכללים ("רפליקנטים") מיוצרים בהנדסה ביוטכנולוגית כדי לעבוד על מושבות חלל. כשקבוצת רפליקנטים סוררים מתכננת מרד, מוטלת על הבלש ריק דקארד (האריסון פורד) המשימה למצוא אותם ולהשמידם. הסרט מבוסס באופן רופף על ספרו של פיליפ ק. דיק "האם אנדרואידים חולמים על כבשים חשמליות?".
לצד פורד מככב אנסמבל שחקנים כגון שון יאנג, רוטגר האוור, דריל האנה, אדוארד ג'יימס אולמוס, מ. אמט וולש, ג'ואנה קסידי, בריון ג'יימס וג'ו טרקל. פורד מגלם את ריק דקארד, בלש משטרה שמתמחה בציד רפליקנטים (או "בלייד ראנר"). רפליקנטים מהדגם המשוכלל ביותר, "נקסוס 6", הביו-רובוטים דמויי האדם, מתמרדים כנגד בני האדם. ה"בלייד ראנרים" הם שוטרים מיוחדים שמשימתם היא לאתר רפליקנטים נמלטים ולהביא ל"פרישתם" (השמדתם). דקארד נקרא לחזור לעבודה למרות שהודיע על פרישה, על מנת לאתר ולהשמיד ארבעה רפליקנטים מסוכנים שמסתתרים בלוס אנג'לס, אשר מנסים לאתר את יוצרם כדי שיאריך את משך חייהם הקצוב.
הסרט יצא לאקרנים ב-25 ביוני 1982 בארצות הברית, והתקבל תחילה בהיסוס הן על ידי המבקרים והן על ידי הצופים, כשההכנסות ממנו עמדו על כ-33 מיליון דולר לעומת תקציב הפקה של כ-28 מיליון דולר. עם זאת, במשך הזמן הוא הוכר כיצירת מופת ומבקרי קולנוע שיבחו את הסיפור, העלילה, התסריט, הכתיבה, המשחק, האווירה המותחת והדיסטופית המתוארת בסרט, האפקטים, הפעלולים, פסקול הסרט מאת ואנגליס וקטעי האקשן. בשנת 2004 עיתון הגרדיאן בחר בסרט "בלייד ראנר" לסרט המדע הבדיוני הטוב ביותר בכל הזמנים בקרב קהילת המדענים. בנוסף לכך, הסרט היה מועמד לשני פרסי אוסקר על הבימוי האומנותי הטוב ביותר ועל האפקטים הטובים ביותר.
סרט המשך, "בלייד ראנר 2049" יצא לאקרנים ב-2017 כשהאריסון פורד מגלם שוב את ריק דקארד.
דמויות ושחקנים

האריסון פורד – ריק דקארד, הבלייד ראנר.
רוטגר האוור – רוי באטי, מנהיג הרפליקנטים המורדים.
שון יאנג – רייצ'ל, רפליקנטית ניסיונית יפהפייה אותה דקארד פוגש במשרדי טיירל ומתאהב בה.
אדוארד ג'יימס אולמוס – גאף, שוטר עמית של דקארד.
מ. אמט וולש – בריאנט, מפקד המשטרה האחראי על הבלייד ראנרים.
דריל האנה – פריס, רפליקנטית.
ויליאם סנדרסון – ג'. פ. סבסטיאן, מעצב גנטי מוכשר וחבר קרוב של טיירל.
בריון ג'יימס – ליאון, רפליקנט נמלט שכמעט מצליח לחסל את דקארד.
ג'ו טרקל – אלדון טיירל, יוצר הרפליקנטים.
ג'ואנה קסידי – זורה סלום, רפליקנטית נמלטת המחוסלת בידי דקארד.
ג'יימס הונג – חניבעל צ'ו, מעצב העיניים של הרפליקנטים.